OpenLLM-France/wikimedia huggingface dataset:
# Joseph Boussinesq

Joseph Valentin Boussinesq (1842-1929) fluidoen mekanikan espezializatutako matematikari eta fisikari frantziarra izan zen.

## Bizitza eta lana

Béziers eta Montpellier arteko herri txiki bateko nekazari xume baten semea, Boussinesq gazteak bere aitaren etxea utzi zuen azken hiri honetara goi mailako ikasketak egiteko, bere aitaren nahiaren aurka familiaren baserria ustiatzen jarraitzeko. 1861ean Montpellierreko Unibertsitatean lizentzia lortu zuen. Hurrengo urteetan Agde-n, Vigan eta Gap-en bigarren hezkuntzako irakasle izan zen, 1867an Parisko Zientzien Fakultatean doktoretza lortu zuen arte.
Data horretatik aurrera, Saint-Venant, ingeniari entzutetsuak, berari erreparatu eta babestu egin zuenean, unibertsitateko irakaskuntza eta ikerkuntza ibilbideari ekin zion. Lehenik eta behin fisikako lizentzia lortu eta gero Lilleko Unibertsitatean kalkulu irakasle izendatu zuten (1873), kargua izan zuen 1886ra arte, Frantziako Zientzien Akademiako kide hautatu eta Parisera joan zen arte. Sorbonan ere katedra desberdinak hartuko ditu (Mekanika, Fisika Teorikoa eta Probabilitatea).
Boussinesq-en lanen gehiengoak fluidoen dinamika eta hidraulika lantzen ditu.

## Bibliografia

* Darrigol, Olivier. (2017). «Joseph Boussinesq's legacy in fluid mechanics» Comptes Rendus Mécanique Vol. 345, Num. 7: 427-445. doi:10.1016/j.crme.2017.05.008. ISSN 1631-0721..
* Zerner, Martin (1994). «Origine et réception des articles de Boussinesq sur le déterminisme». En Santiago Garma, Dominique Flament, Víctor Navarro Brotons (eds.), ed. Contra los titanes de la rutina (en francés). Comunidad de Madrid / CSIC. pp. 319-334. ISBN 84-451-0762-3.

## Erreferentziak

* 1 2 Zerner 1994.
* ↑ Parreau 1996.
* ↑ Darrigol 2017.

## Kanpo estekak

* O'Connor, John J.; Robertson, Edmund F., «Joseph Boussinesq» (en inglés), MacTutor History of Mathematics archive, Universidad de Saint Andrews, http://www-history.mcs.st-andrews.ac.uk/Biographies/Boussinesq.html . (Ingelesez)
* Félix, Lucienne. (2008). Boussinesq, Joseph Valentin. .
* Parreau, M.. (1996). Joseph Valentin BOUSSINESQ (1842 - 1929). .
* Datuak: Q121108
* Multimedia: Joseph Valentin Boussinesq / Q121108
# Katsuyuki Miyazawa

Katsuyuki Miyazawa (japonieraz: 宮沢 克行, 1976ko irailaren 15a - ) Japoniako futbolari ohia da.
Hainbat futbol taldetan jokatu du, esaterako Urawa Reds, Albirex Niigata eta Montedio Yamagata.

## Kanpo estekak

* (Japonieraz) J.League Data Site
* Datuak: Q1573658
# Katsuya Ishihara

Katsuya Ishihara (japonieraz: 石原 克哉, 1978ko urriaren 2a - ) Japoniako futbolari ohia da.
Hainbat futbol taldetan jokatu du, esaterako Ventforet Kofu.

## Kanpo estekak

* (Japonieraz) J.League Data Site
* Datuak: Q3081069
# Katsuyoshi Shinto

Katsuyoshi Shinto (japonieraz: 信藤 健仁, Shinto Katsuyoshi, 1960ko irailaren 15a -) Japoniako futbolari ohia da.

## Selekzio nazionala

Japoniako selekzioarekin :
| Urtea | Partida | Gol |
| 1987 | 2 | 0 |
| 1988 | 3 | 0 |
| 1989 | 8 | 1 |
| 1990 | 2 | 0 |
| Guztira | 15 | 1 |

## Kanpo loturak

* National Football Teams
* Japan National Football Team Database
* (Japonieraz) J.League Data Site
* (Japonieraz) J.League Data Site
* Datuak: Q601986
# Katsuya Nagato

Katsuya Nagato (japonieraz: 永戸 勝也, 1995eko urtarrilaren 15a - ) Japoniako futbolaria da.
Hainbat futbol taldetan jokatu du, esaterako Vegalta Sendai.

## Kanpo estekak

* (Japonieraz) J.League Data Site
* Datuak: Q29016823
# Katsuya Senzaki

Katsuya Senzaki (japonieraz: 先崎 勝也, 1987ko apirilaren 9a - ) Japoniako futbolaria da.
Hainbat futbol taldetan jokatu du, esaterako FC Machida Zelvia.

## Kanpo estekak

* (Japonieraz) J.League Data Site
* Datuak: Q6378228
# Katsuya Nakano

Katsuya Nakano (japonieraz: 中野 克哉, Nakano Katsuya, 1996ko irailaren 13a -) Japoniako futbolaria da.
Hainbat futbol taldetan jokatu du, esaterako Kyoto Sanga FC.

## Kanpo estekak

* (Japonieraz) J.League Data Site
* Datuak: Q62085132
* Multimedia: Katsuya Nakano / Q62085132
# Katsuyuki Saito

Katsuyuki Saito (japonieraz: 斎藤 克幸, 1973ko apirilaren 7a - ) Japoniako futbolari ohia da.
Hainbat futbol taldetan jokatu du, esaterako Vegalta Sendai.

## Kanpo estekak

* (Japonieraz) J.League Data Site
* Datuak: Q3246201
# Katsuyuki Kawachi

Katsuyuki Kawachi (japonieraz: 河内 勝幸, Kawachi Katsuyuki, 1955eko apirilaren 27a -) Japoniako futbolari ohia da.

## Selekzio nazionala

Japoniako selekzioarekin :
| Urtea | Partida | Gol |
| 1979 | 3 | 0 |
| Guztira | 3 | 0 |

## Kanpo loturak

* National Football Teams
* Japan National Football Team Database
* Datuak: Q2399509
# Katsuya Iwatake

Katsuya Iwatake (japonieraz: 岩武 克弥, 1996ko ekainaren 4a - ) Japoniako futbolaria da.
Hainbat futbol taldetan jokatu du, esaterako Oita Trinita.

## Kanpo estekak

* (Japonieraz) J.League Data Site
* Datuak: Q17129019
# Katsuyoshi Kuwahara

Katsuyoshi Kuwahara (japonieraz: 桑原 勝義, 1944ko maiatzaren 30a - ) Japoniako futbolaria da.

## Selekzio nazionala

Japoniako selekzioarekin :
| Urtea | Partida | Gol |
| 1965 | 2 | 0 |
| Guztira | 2 | 0 |

## Kanpo loturak

* National Football Teams
* Japan National Football Team Database
* Datuak: Q2522335
# Kalinowo udalerria

Kalinowo Poloniako Varmia-Mazuriako voivoderriko landa-udalerri bat da, Ełk barrutian kokatuta. 284,46 km²ko azalera du eta 2017ko datuen arabera 6858 biztanle zituen.

## Kanpo estekak

* Udalaren webgunea
* Datuak: Q554772
* Multimedia: Gmina Kalinowo / Q554772
ieaVarmia-Mazuriako voivoderriko udalerriak :
# Kaliofilita

Kaliofilita silikato motako minerala da.

## Ezaugarriak

Kaliofilita silikato mineralaren formula kimikoa hau da: ${\ce {KAlSiO4}}$. Sistema hexagonalaren arabera sortzen ditu kristalak. Mohs eskalaren arabera duen gogortasunaren balioa 5,5 - 6 da.

## Erreferentziak

* 1 2 (Ingelesez) «Kaliophilite: Mineral information, data and localities.» www.mindat.org (Noiz kontsultatua: 12-05-2019).
# Kaliope

Kaliope (antzinako grezieraz: Καλλιόπη, Kalliópê, "ahots ederduna"), greziar mitologian, olerkaritza epikoaren eta elokuentziaren musa zen. Kutsu maiestatetsuko neskatxa gisa irudikatzen da, urrezko koroa bat daramala, Hesiodoren arabera, gainontzeko musen gainetik zegoela adierazten zuena. Girlandekin apaintzen da, esku batean tronpeta bat daramala eta olerki epiko bat bestean.
Gainontzeko musak bezala, Zeus eta Mnemosineren (oroimena) alaba da. Eagrorekin ezkondu zen, eta, honekin, Orfeo, Marsias eta Linoren ama izan zen, azken honen aita Apolo izan zela ere esaten den arren. Estrimon ozeanidarekin, Resoren ama izan zen, Troiako Gerran bertara iritsi eta hurrengo egunean hil zen errege traziar bat. Estrabonek, Zeusekin, Koribanteen ama izan zela dio. Iturriren batzuek Himeneoren ama izan zela ere badiote, ezkontzen eta ezkon kantuen jainkoa, beste batzuek Klio edo Uraniaren alaba zela dioten arren.
Esaten denez, Kaliope Heraklesez maitemindu zen, eta bere lagunak oturuntzetan kantatuz biziberritzeko modua erakutsi zion. Beste batean, Zeusek, Afrodita eta Persefonek, Adonis zaindu (eta gozatzeagatik) zuten lehia konpontzeko lana eman zion. Kaliopek, Adonisek, Afroditarekin lau hilabete, Persefonerekin beste lau, eta, falta diren laurak, Adonisek berak aukeratutakoarekin pasa zitzala erabakiz konpondu zuen. Adonisek, beti aukeratu zuen Afrodita, Persefone beste munduko jainkosa hotz eta sentsibilitaterik gabea baitzen.

## Erreferentziak

* ↑ Euskaltzaindiaren 82. araua: Grezia eta Erromako pertsonaia mitologikoak

## Kanpo estekak

* Datuak: Q103975
* Multimedia: Calliope / Q103975
# Kaliopi

Kaliopi Bukle, Kaliopi bezala ezaguna (Ohrid, Jugoslaviako Errepublika Federal Sozialista, 1966ko abenduaren 28a) mazedoniar musikagilea eta abeslaria da. Hiru aldiz hartu du parte Eurovision Abesti Lehiaketan, Mazedoniako Errepublika ordezkatzen.

## Diskografia

* 2000: "Oboi Me"
* 2001: "Ako Denot Mi E Nokj"
* 2004: "Ne Mi Go Zemaj Vremeto"
* 2008: "Zelim Ti Reci"
* 2010: "Poraka" and "Poruka"
* 2013: "Melem"
* Datuak: Q463897
* Multimedia: Kaliopi / Q463897
# Kalipso

    Artikulu hau mitologiako erreginari buruzkoa da; beste esanahietarako, ikus «Calypso (argipena)».
Greziar mitologian Kalipso (antzinako grezieraz: Καλυψώ, "ezkutatzen duena") Atlas titanaren alaba eder bat zen, Ogigiako uhartean erregina zena, Homeroren arabera.
Odiseo, haren itsasontzia urperatu ondoren noraezean ibili eta uharte hartara heldu zenean, Kalipsok bere kobazuloan hartu eta ahogozagarriak, edariak eta bere ohea eman zizkion. Horrela mantendu zuen zazpi urte luzean eta Troiako heroiarekin lau seme izan zituen: Nausitoo, Nausinoo, Latino eta Telegono (aldiz, kontakizun batzuetan, azken biak Zirtze eta Odiseoren semeak ziren). Odiseo bere lehengo biziaz ahantz zedin saiatu zen Kalipso, eta hilezkortasuna eta betiereko gaztetasuna eskaini zizkion, berarekin uhartean geratzen bazen, baina heroia laster aspertu zen Kalipsoren laztanez, eta bere emazte Peneloperen hutsunea nabaritzen hasi zen.
Egoera ikusirik, Ateneak parte hartu zuen, eta Zeusi Kalipsori Odiseo joaten uzteko agintzeko eskatu zion. Zeusek bere mezulari Hermes bidali zuen, eta Kalipsok, obeditzea beste erremediorik ez zuela ikusirik, materialak eta janaria eman zizkion Odiseori, baltsa bat egin eta bere bidaian segi zezan. Odiseok Kalipso agurtu zuen, baina mesfidantzaz, tranpa zelakoan, eta abiatu egin zen. Elezahar batzuek Kalipso penaz hil zela kontatzen dute.

## Izen bereko beste pertsonaia batzuk

* Perseisen eta Helios edo Apoloren alaba bat eta, beraz, Ozeano eta Tetisen biloba.
* Apolodororen arabera (Liburutegia 1.2.7), nereidetako bat, Nereo eta Dorisen alabak
* Hesiodoren arabera (Teogonia 350), ozeanideetako bat Ozeano eta Tetisen alabak.

## Erreferentziak

* ↑ Euskaltzaindiaren 82. araua: Grezia eta Erromako pertsonaia mitologikoak
* ↑ (Gaztelaniaz) «El mito de Calipso» Mitos y Leyendas 2013-06-22 (Noiz kontsultatua: 2020-05-24).

## Kanpo estekak

* Datuak: Q48961
* Multimedia: Calypso (nymph) / Q48961
# Kalinovo

Kalinovo Eslovakiako udalerri bat da, Poltárko barrutian kokatuta. 39,42 km²ko azalera du eta 2193 biztanle 2017ko datuen arabera.

## Historia

Idatzizko lehen aipamena 1279. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q943573
* Multimedia: Kalinovo / Q943573
# Kaliokalkita

Kaliokalkita mineral bat da eta tsumcorita taldearen kidea da.

## Ezaugarriak

Kaliokalkita elementu kimiko mineralaren formula kimikoa hau da: ${\ce {KCu2(SO4)2[(OH)(H2O)]}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 4 da.

## Erreferentziak

* 1 2 (Ingelesez) «Kaliochalcite: Mineral information, data and localities.» www.mindat.org (Noiz kontsultatua: 12-05-2019).
# Kalioketa

Kalioketa taldeko haur-jolasa da. Juan Garmendia Larrañaga etnografoak Ezkion, Gipuzkoan, jaso zuen jokoaren inguruko informazioa.

## Arauak

Hamabiren bat neska-mutilek hartzen zuten esku joko honetan, bi taldetan banaturik. Seiko taldea alde batera, bata bestearen ondoan, eta parez pare, hamar metro inguruko tartearekin, beste seiak. Bakoitzak hogei zentimetroko makila zeraman eskuan, besoa goian zuela. Talde bateko aurrenekoa, makila bota eta, bestekoren bat jotzen ahalegintzen zen. Asmatuz gero, haren taldeak jasotzen zuen tantoa; huts eginez gero, berriz, tantoa beste taldearentzat izaten zen. Hamabi tanto aurrena egiten zituen taldea izaten zen irabazle.

## Erreferentziak

* ↑ https://aunamendi.eusko-ikaskuntza.eus/fr/kadena/ar-150952/
* ↑ Juan Garmendia Larrañaga - Xabier Mendiguren Bereziartu: Juan Garmendia Larrañagaren hiztegi etnografikoa. Donostia: Ikastolen Elkartea, 2003. 111.or.
# Karma Chameleon

Karma Chameleon Culture Club ingeles New Wave musika taldearen abesti bat da. 1983ko Colour by Numbers diskoaren barnean argitaratu zuten. Kaleratu bezain laster abestiak sekulako arrakasta izan zuen, 1980ko hamarkadan leku askotan entzungai zegoelarik.

## Bideoklipa

Abestiaren bideoklipa 1870ean Mississippi ibaian girotu zen, taldeko abeslaria den Boy Georgek nolabaiteko jantzi bitxia jantzia zeramalarik, inguruko jende guztiak ere garai hartako jantziekin batera zihoan, hasiera batean denak ibaiaren ertzeko kai batean agertzen ziren, gerora ibaia zeharkatzen zuen baporeontzi batean igoz.
Bideoaren giro alai edo baikorra nahiz doinuak eragiten zuen lasaitasunaren ondorioz telebista nahiz irratiko iragarkietako ohiko doinu bilakatzea eragin zuten.

## Kanpo estekak

* Karma Chameleon abestiaren bideoklipa ikusgai eta entzungai (Ingelesez)
* Datuak: Q917304
# Karlıovako muga hirukoitza

Karlıovako muga hirukoitza Anatoliako plaka, Eurasiako plaka eta Arabiako plaka batzen diren muga hirukoitz tektonikoa da, Turkian. Ipar Anatoliako failak ekialde-mendebalde norabidea du eta Ekialdeko Anatoliako failak hego-mendebalde/ipar-ekialde norabidea. Biak elkartzen diren lekuan dago muga hirukoitza. Hiru mugak transformakorrak direnez, Karliovako muga hirukoitza F-F-F motakoa da.

## Erreferentziak

* ↑ (Ingelesez) Karaoğlu, Özgür; Browning, John; Bazargan, Mohsen; Gudmundsson, Agust. (2016-10-15). «Numerical modelling of triple-junction tectonics at Karlıova, Eastern Turkey, with implications for regional magma transport» Earth and Planetary Science Letters 452: 157–170. doi:10.1016/j.epsl.2016.07.037. ISSN 0012-821X. (Noiz kontsultatua: 2023-02-06).
* ↑ (Ingelesez) Aktug, Bahadir; Dikmen, Unal; Dogru, Asli; Ozener, Haluk. (2013-07-01). «Seismicity and strain accumulation around Karliova Triple Junction (Turkey)» Journal of Geodynamics 67: 21–29. doi:10.1016/j.jog.2012.04.008. ISSN 0264-3707. (Noiz kontsultatua: 2023-02-06).

## Kanpo estekak

* Datuak: Q3115877
# Karma (arkularia)

Karma edo Karma Karma (Trashiyangtse barrutia, 1990eko ekainaren 6a - ) Bhutango emakume arkularia da, eta, nahiz Bhutanek Olinpiar Jokoetan 1984z gero parte hartu, beti gonbitaren bidez izan da, inoiz ez baitu lortu kirolarien emaitzen bitartez sailkatzea. Hori, baina, Karma 2020an arku-tiroan sailkatu arte izan da.
2020an, Karma eskubide osoz lehiatuko da Tokion; ez du gonbidapenik behar izango. Gainera, bere herriaren bandera-eramaile izan zen, Sangay Tenzin igerilariarekin batera. Horiekin batera, Bhutango beste bi kirolari hartu zuten parte Tokion: bat, judo diziplinan; bestea, tiroan.

## Erreferentziak

* ↑ NOC Entries - Team Bhutan (ingelesez)

## Kanpo estekak

* (Ingelesez) NOKaren weborria
* Datuak: Q21066819
# Karma Peiró

Karma Peiró (Bartzelona, 1968) kazetari katalana da. Interneten, informazioaren eta komunikazioaren teknologietan (IKT) eta datuen kazetaritzan espezializatua. Nazio Digitaleko zuzendaria izan zen 2015eko uztailetik 2018ko apirilera.

## Lan ibilbidea

1992an hasi zen TVE-n bere bide profesionala, eta hiru urte beranduago teknologia berriekin harremanetan: 1995ean Servicom-en hasi baitzen lanean, Estatuko erabiltzaile partikularrentzako Interneteko lehen hornitzailean. Hainbat komunikabidetan lan egin du eta erantzukizun-karguak izan ditu, hala nola, Web, en.red.ando Catalunya Ràdio, La Vanguardia Digital eta 3cat24.cat Interneteko berrien atarian. Kazetari Digitalen Taldeko (GPD) lehendakaria izan zen 1999tik 2001era. Irakasle gisa, Kataluniako Kazetarien Elkargoari eta honako unibertsitate hauetako kazetaritza-fakultateetan eman ditu ikastaroak: Bartzelonako Unibertsitate Autonomoan, Pompeu Fabra Unibertsitatean, Ramon Llull Unibertsitatean, Gironako Unibertsitatean, Kataluniako Nazioarteko Unibertsitatean eta Vic-eko Unibertsitatean. Open Knowledge Foundation-eko talde espainiarreko kidea da.
Era berean, Gardentasunaren Aldeko Bistaratze Fundazioko (ViT) zuzendaria da. Fundazio horrek datu irekien erabilera sustatzen du, herritarrak eta informazio publikoaren kontuen errendimendua ahalduntzeagatik, eta Kataluniako Adimen Artifizialaren Etika Behatokiko Aholku Batzordeko kidea da.
Azken urteetan, Nazio Digitala (2015/2018) egunkaria zuzentzeaz gain, datu-kazetaritzan jardun du.

## Sariak

* 2020an, Kataluniako Emakume Kazetarien Elkarteak ematen duen Komunikazio Ez-sexistako Praktika Onak saria jaso zuen, indarkeria matxistari, konfinamenduari eta datuei buruzko informazioa emateagatik.

## Erreferentziak

* 1 2 Karma Peiró, nova directora de Nació Digital. Nació Digital.
* ↑ «Karma Peiró» web (Centre de Cultura Contemporània de Barcelona (CC-BY-SA via OTRS)).
* ↑ NacióDigital. Relleu a la direcció de NacióDigital | NacióDigital. .
* ↑ «Karma Peiró» web (Kosmopolis 2015 (CCCB via OTRS)).
* ↑ Who we are. .
* 1 2 Premis de Comunicació no Sexista: Guanyadores 2020. .
* ↑ Peiró, Karma. Introducció al periodisme de dades. Característiques, panoràmica i exemples.. COBDC.

## Kanpo estekak

* Kazetari digitalaren web orria https://www.karmapeiro.com/
* Datuak: Q20876603
* Multimedia: Karma Peiró / Q20876603
# Karma Tenzin

Karma Tenzin (1972ko abenduaren 1a) arkularia da. Bhutan ordezkatu zuen 1992ko Udako Olinpiar Jokoetan.

## Erreferentziak

* ↑ Karma Tenzin

## Kanpo estekak

* Datuak: Q11870167
# Karlštejn gaztelua

Karlštejn gaztelua (txekieraz hrad Karlštejn; alemanez: Burg Karlstein), Txekiar Errepublikako Karlštejn udalerrian dagoen gaztelu bat da, Praga hiriburutik 30 kilometro hego-mendebaldera. Herrialde guztiko gaztelu bisitatuenetako bat da.
1348an Karlos IV.ak, Bohemiako Erresumako erregeak, eraikitzea agindu zuen, Germaniako Erromatar Inperio Santuaren enperadorea hautatua eta izendatua izan zenean. Eraikuntza 1350etik 1421era luzatu zen, eta ondoren hainbat zaharberritze izan ditu.

## Iruditegia

* Karlštejn gaztelua eta herria
* 1421. urteaz geroztik Germaniako Erromatar Inperio Santuaren koroa gazteluan gordea dago.
* 1850 inguruko margoa.
* Gaur egun.

## Kanpo estekak

* Webgune ofiziala (Txekieraz) (Ingelesez)
* Datuak: Q266698
* Multimedia: Karlštejn (castle) / Q266698
# Karma Chhoden

Karma Chhoden (1966ko ekainaren 13a) arkularia da. Bhutan ordezkatu zuen 1984ko Udako Olinpiar Jokoetan.

## Erreferentziak

* ↑ Karma Chhoden
* ↑ Karma CHODEN

## Kanpo estekak

* Datuak: Q20090436
# Kaser (New York)

Kaser New York estatuko herri bat da. Rockland konderrian kokatua dago. 2010ean 4.724 biztanle zituen, 0,45 kilometro koadrotan banatuta.

## Ikus, gainera

* Rockland konderria

## Kanpo estekak

* Datuak: Q3303674
* Multimedia: Kaser, New York / Q3303674
# Kasel-Golzig

Kasel-Golzig Alemaniako udalerria da. Brandenburgo estatuan dago, [[Dahme-Spreewald (barrutia)|Dahme-Spreewald]] barrutian. 2014an 685 biztanle zituen 34,35 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q584089
* Multimedia: Kasel-Golzig / Q584089
# Kasernarat

Kasernarat Irungo musika talde bat da. 2011 urtean sortu eta 2016an eten zuten beren ibilbidea, hainbat disko plazaratu ondoren.
2017an Eneritz Dueso abeslariak bakarkako diska bat kaleratu du, Eneritz Furyak izena daramana.

## Taldekideak

* Eneritz Dueso Furyak - ahotsa, gitarra, soinua
* Mikel A. Pedreño "Kikiel" - baxua
* Ion - bateria
* Ander del Sol - bateria
* Mono - bateria

## Diskografia

* Kasernarat (2012, autoekoizpena)
* Inoiz izan ginena (2014, autoekoizpena)
* Elkar Estudioa Sesioak (2014, Elkar)
* Okerreko bidetik (2015, autoekoizpena)

### Eneritz Furyak

* Eneritz Furyak (2017, autoekoizpena)
* Zaldi zuria / Maskara (2018, autoekoizpena)

## Kanpo estekak

* Datuak: Q31188237
# Kasetoi

Kasetoia (latinez capsa, kutxa) sabai batean edo ganga baten barnean modu erregularrean jartzen diren apaindura huts geometrikoetako (karratu, laukiluze edo oktogono formakoak, adibidez) bakoitza izendatzen duen izendapen arkitektonikoa da.
Jada Antzinaro klasikoan erabili zen teknika da: adibide tipikoak Maxentzioren Basilika eta Agriparen Panteoia dira. Ondoren, berriz modan jarri zen, nagusiki Pizkundean eta Barrokoan, eta beranduago Neoklasizismoan.
Kasetoiak dituen sabai edo kupula bati begiratuz, sarri izkinetan gurutzatzen diren habe edo molduraz zeharkatua dagoela dirudi.
Egitura hau ez dago estetika arrazoiengatik soilik justifikatua, baizik eta kasetoiak ganga baten pisua arintzeko ere erabil daitezke, Agriparen Panteoiaren kasuan bezala. Kasetoiak apainduta egon ohi dira, arrosa leiho tipikoekin edo baita begiamarru bezala margotuta ere.
Kasetoiez osatutako sabaiari kasetoidura; sabai-apaindura; kasetoizko sabai edo kasetoidun sabai deitzen zaio.
Egungo eraikuntzan kasetoi izena ematen zaie sare lauzei edo binorantzatako forjatuei forma emateko zintra edo enkofratu eran balio duten kubo edo laukiluze prisma formako atalei.

## Kanpo estekak

* Datuak: Q640104
* Multimedia: Coffers (architecture) / Q640104
# Kasendorf

Kasendorf Alemaniako udalerria da. Bavariako estatuan dago, [[Kulmbach (barrutia)|Kulmbach]] barrutian. 2014an 2.504 biztanle zituen 39,01 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q504673
* Multimedia: Kasendorf / Q504673
# Kaserna (musika taldea)

Kaserna 2020. urtean Galdakaon sortutako rock, rap eta funk musika talde bat da. Mr. Pongo Band taldearen ondorengoa da.

## Diskografia

* Gelditu da denbora (2021, Taupaka)

## Erreferentziak

* ↑ «Kaserna» www.badok.eus (Noiz kontsultatua: 2021-12-12).
* ↑ «Gelditu da denbora» www.badok.eus (Noiz kontsultatua: 2021-12-12).

## Kanpo estekak

* Datuak: Q110065285
# Kaseta (argipena)

Kaseta etxola mota bat da. Kasetarekin honakoa esan daiteke:
* Stand, kaseta edo azokako-etxola.
* Barraka edo azoka edo jolas-parkeko kaseta.
* Andaluziako azokako kaseta, Andaluzian ohikoa den egitura bat.
* Bainu-etxola edo kaxeta.
Ikus, gainera:
* Kaxeta (argipena)
* Gazeta (argipena)
* Kazeta
# Kasete

    Artikulu hau audio-kaseteari buruzkoa da; bideoa grabatu eta erreproduzitzeko kasetea gaitzat duena beste hau da: «Bideo-kasete»
Kasetea, zehatzago audio-kasetea (Hego Euskal Herrian zinta ere deitua) audioa modu analogikoan grabatu eta erreproduzitzeko zinta magnetiko bat da, plastikozko kaxatxo baten barruan sartuta, kopuru handitan 1960ko hamarkadatik merkaturatu zena. Musika-etxeek ekoiztu eta merkaturaturiko kaseteez gainera, zinta birjinak ere merkaturatzen ziren, norberak gailu berezietan beste kaseteak bikoiztu nahiz bere grabazioak egiteko. 1990eko hamarkadan hasi zen kaseteen gainbehera Compact Disk euskarriak ordeztuta.
Kasetearen teknologia, zinta magnetikoen teknologia, beste arlo batzuetarako ere erabili da, hala nola bideoa grabatzeko nahiz informatikan datuak gordetzeko (adibidez, 1980ko hamarkadako bideo-joko asko audio-kaseteen itxurako kutxatxoetan merkaturatzen ziren).

## Kanpo estekak

* Datuak: Q149757
* Multimedia: Compact Cassette / Q149757
# Kasetoidura

Kasetoidura, modu orokorrean, edozein egurrezko sabaia taila da, margo edo urreztatuak dotoretua. Zehazki kasetoidura zera da: edozein sabaia kasetoiekin apainduta.
Sabai-apaindura, kasetoizko sabai edo kasetoidun sabai sinonimoak ditu.

## Erreferentziak

* ↑ zurgintza.jakinbai.eus

## Kanpo estekak

* Datuak: Q707918
* Multimedia: Artesonados / Q707918
# Joseph Wirth

Karl Joseph Wirth (Freiburg im Breisgau, 1879ko irailaren 6a - ibidem, 1956ko urtarrilaren 3a) alemaniar politikaria izan zen. Alemaniako kantzilerra izan zen 1921etik 1922ra.
Matematika, natur zientziak eta ekonomia ikasi zituen Freiburgeko Unibertsitatean eta irakasle aritu zen.
Zentrum alderdi katolikoko kidea izan zen eta 1914an Reichstageko kide hautatu zuten. Lehen Mundu Gerran Gurutze Gorriko erizaina izan zen.
Azaroko Iraultzan Baden estatuko Finantza ministroa izan zen eta Finantza ministroa ere izan zen Hermann Müller kantzilerraren gobernuan 1920an. 1921eko maiatzean kantziler bihurtu zen demokraten (DDP) eta sozialisten (SPD) babesarekin. Bere gobernuak aliatuei konponketa ordainketak egiten jarraitu zuen.
Urrian dimisioa eman zuen Silesia Garaiko erreferendumaren aurka protesta egiteko, baina Friedrich Ebert presidenteak berriro agindu zion gobernua osatzeko. 1922ko apirilean, Rapalloko Ituna sinatu zuen Ebert-ekin. Azaroan lehen ministro kargua utzi zuen.
1929an Lurralde Okupatuetako ministro izendatu zuten eta 1931n Barne ministro.
1933an naziak boterera iristearen aurka agertu zen eta erbestera joan zen. 1949an Alemaniara itzuli zen eta Alemaniako Aliantza neutralistaren sortzaileetako bat izan zen.
* Datuak: Q60150
* Multimedia: Joseph Wirth / Q60150